בית פומרוק

בית פּוֹמְרוֹק הוא בית מגורים שנבנה בסגנון הבאוהאוס השוכן ברחוב אחד העם מס' 56 בתל אביב.

היסטוריה 
המבנה, שבנייתו החלה בסוף שנות ה-20, נקרא על שם מקימיו, ד"ר יוסף פומרוק (1894–1942), רופא שיניים ואיש ציבור, חבר מועצת עיריית תל אביב, ואשתו שמחה לבית שלוש (1897–1900), נכדתו של אהרן שלוש ואחותו של האדריכל זכי שלוש, שתכנן את המבנה. כשהושלמה קומתו הראשונה, היא הושכרה לעובד בן עמי (שלימים היה מייסד הערים נתניה ואשדוד), ובמקביל נמשכה בניית שתי הקומות העליונות. בשנת 1933 נסתיימה הבנייה, ומשפחת פומרוק עברה להתגורר בקומה השנייה. כאן בביתו הקים פומרוק מרפאת שיניים וטיפל חינם במעוטי יכולת. הבית שימש כמקום מפגש לאירועים חברתיים, תערוכות ציור וקונצרטים. בביתם היה פסנתר מפורסם מסיינה.

בשנת 2000 שוחזר המבנה על ידי ילדיהם של מקימיו, וכיום הוא מכיל בעיקר משרדים ודירות מגורים. בחצר המבנה ניטע בוסתן בן כ-30 עצים לזכר הפרדסים שהקיפו את תל אביב הקטנה.

קישורים חיצוניים 

 דוד הכהן, בוסתן בבית הבאוהאוס, ynet
 סעודת מצווה של קבצני העיר, באתר צבי פומרוק מספר על תל אביב: סיפורים על ראשיתה של תל אביב והשכונות (הכותב הוא בנם המנוח של מקימי הבית, עו"ד צבי אברהם פומרוק)
 על ד"ר יוסף פומרוק:
 , 
 
 יוסף פומרוק, באתר MyHeritage
 על שמחה פומרוק-שלוש:
 
 שמחה פומרוק, באתר MyHeritage

תל אביב-יפו: בתי מגורים
העיר הלבנה
רחוב אחד העם
תל אביב-יפו: בנייני משרדים